<http://schema.org/articleBody>
"S\u00EDria viu avui un nou dia de protestes pol\u00EDtiques convocades a trav\u00E9s d&amp;#039;internet per grups de l&amp;#039;oposici\u00F3 en diferents punts del pa\u00EDs. Les manifestacions tenen l&amp;#039;objectiu de pressionar el govern perqu\u00E8 efectu\u00EF reformes i volen ser un s\u00EDmbol de la solidaritat amb els morts durant la darrera setmana, especialment a Daraa, la ciutat m\u00E9s important del sud del pa\u00EDs, que ha viscut un setge salvatge en els \u00FAltims dies. Tot i l&amp;#039;anunci del president, Baixar al-Assad, per aixecar l&amp;#039;estat d&amp;#039;emerg\u00E8ncia i legalitzar els partits pol\u00EDtics, la gent ha sortit al carrer a Daraa i a Damasc per cridar \u201Cllibertat\u201D i \u201Crevoluci\u00F3\u201D.El Dia de la Dignitat, que \u00E9s com els manifestants han anomenat la jornada de protestes, arriba enmig de la convulsi\u00F3 m\u00E9s forta que viu el pa\u00EDs \u00E0rab en el darrer mig segle. Els signes d&amp;#039;obertura estan directament relacionats amb la por a l&amp;#039;efecte contagi per la inestabilitat que pateixen els r\u00E8gims autoritaris de la zona. El cas de S\u00EDria, per\u00F2, \u00E9s especial per la tenacitat dels manifestants, que no han deixat de sortir al carrer malgrat la brutal repressi\u00F3 que han exercit les forces de seguretat. Dimecres, un primer atac a una mesquita de Daraa va provocar almenys nou morts. L&amp;#039;endem\u00E0, el funeral per les v\u00EDctimes es va omplir amb m\u00E9s de 20.000 manifestants, que tamb\u00E9 van ser atacats per la policia. En les protestes d&amp;#039;avui, tamb\u00E9 hi ha hagut detencions, segons informa Reuters, tot i que el govern havia prom\u00E8s que tots els detinguts per les protestes serien alliberats. Al-Assad es planteja ara la utilitat i la conveni\u00E8ncia de seguir mantenint un pols que els ciutadans del pa\u00EDs ja han demostrat que no estan disposats a perdre."^^<http://www.w3.org/2001/XMLSchema#string>
<http://www.ara.cat/especials/Siria-noves-protestes-carrer-dignitat_0_450555262.html>